
Concluzul Congresului în chestia 
catehizării — nimicit. 

Intre Românii din statul ungar și 
guvernele maghiare s'a declarat un con- 
flict permaaent, care câte odată e mai 
acut, câte odată mai domol, dupăcum 
se simt domnii dela stăpânire — mai tari 
sau mai slabi, mai în drept sau mai puţin 
în drept. 

Lucru firesc lupta se poartă cu 
arme inegale. 

Intr'o parte — e puterea, e banul, 
e baioneta jandarmului, e întreagă ad- 
ministraţia şi în unele cazuri şi justiția 
pe partea guvernului, — într'alta este 
numai sărmana dreptate, care de decenii 
încoace umblă cu capul spart. 

Românii şi-au dat de multeori seamă, 
că din lupta aceasta pot eși înfrânți, de- 
cimați și striviţi, —- dar cel puţin învin- 
gerea morală o credeau pe partea lor, 
pentrucă lupta lor nu eră o luptă de 
ofensivă ci o luptă în care eşti silit să-ți 
aperi ce ai mai scump, biserica, neamul, 
legea și limba. Așa sa încins pe tema 
aceasta şi lupta pentru limba de cate- 
hizare în şcoalele de stat. 

După legi sancţionate, guvernul e 
dator să facă şi ridice în ţinuturi româ.- 
neşti — şcoale de stat, cu limba de pro- 
punere românească, dar nu o a făcut şi 
ma fost putere pe lume să îl silească 
să facă atari şcoli. 

A ridicat însă cu duiumul şeoale de 
stat cu limba de propunere maghiară — 





şi la î ut le-am combătut, pe urmă 
ne- ani E a cu ele şi azi gem de copii 
de ai noștri. 

Ne rămăsese în acele școli limba 
de catehizare neatinsă, rămăsese dreptul 
bisericei de a-şi formă ea învăţământul 
religiunej pentru catehumenii ei. Dar ce 
să veži%žMai întâi Wlassics, apoi Lu- 
kâes şi pe urmă coriţele Apponyi marele 
iezuit, vânătorul după popularitate ief- 
tină, omul ce sa acăţat de pulpanele 
tuturor oamenilor tart dela Tisza—Bânfiy 
pân’ la Kossuth — ma putut să vadă cu 
ochi buni acest drept“al bisericei, şi a dat 
cunoscutele ordonanţe prin care cu aba- 
tere dela lege — cere ca învățământul 
religiunei să se facă în limba maghiară, 
Ordonanţele au provocat o furtună neo- 
bicinuită, păn' și la cei mai pacinici şi 
îngăduitori arhierei ai bisericelor noastre 
românești, și văzând vulpoii, că au mers 
prea departe, au tot redus din pretenţii 
pânăce la urmă s'au mărginit să ceară 
catehizarea în limba statului numai în 
şcoalele superioare. In atare stadiu ne-a 
găsit congresul naţional întrunit anul 
acesta. 

Se puteă oare ca biserica vie, repre. 
zentanţii poporulii şi cleruiui să nu zică 
şi ei un cuvânt la atare amestec illegal 
-al guvernului în trebile bisericei. 

Se puteă oare, ca să sufere congresul 
în mânile căruia Şaguna a pus soartea 
bisericei, ca preoţilor noştri să le porun- 
cească puterea lumeuscă ? 

Se puteă trece peste o ordonanță 
atât de îndrăzneață venită dela un mini- 
stru îngâmfat, care se amestecă în dreptul 


bisericei, în afacerile interne ale acesteia, 
cerând supunere și ascultare oarbă dela 
toată preoțimea română? Ei bine așa 
ceva nu se puteă trece cu vederea. Con- 
gresul a fost în drept şi dator să ceară 
actele cu pricina, şi să vadă, are ori 
n'are ministrul dreptul. care și-l aroagă 
cu o îndrăzneală ne mai pomenită. Și 
a aflat congresul, a aflat episcopatul 
reprezentat în congres, am aflat cu toţii 
că legea și dreptatea sunt pe partea 
noastră — și am decis cu glas unanim, 
că nu putem da ascultare ordonanţelor 
ilegale ale grofului Apponyi. 

Preoţimea noastră: nu este subordo. 
nată ministrului, ci după canoane numai 
Episcopului şi consistoriilor instituite după 
canoane și după Statutul organic. Tot 
omul cuminte se așteptă că afacerea 
ajunsă aici, ministrul va evită să pro- 
voace un „kulturkampf“ pe întreaga linie 
și văzând că dreptul este pe partea noa- 
stră, să revoce ordonanțele. 

Ceice așa au crezut amar sau înșelat. 

Atotputernicul ministru a slobozit 
zăvozii dela „Budapesti Hirlap“ asupra 
bisericei noastre şi asupra congresului, 
care s'a dovedit la înălțimea sa — apoi 


„a cerut telegrafice conecluzul congresual 


încă nepromulgat şi neautenticat — l-a 
așternut Majestății Sale, cu propunerea 
să îl anuleze ca ilegal — și cu o grabă 
nemaipomenită, ca și cum ar ti fost 
vorba de perirea lumei, preagraţiosul 
nostru monarh, cu mâna cu care ne-a 
dat drepturile autonome in biserică, cu 
aceea a subscris sentinţa de moarte a 
bisericei noastre la 11 Nov. 

Cragedia omului. — Emeric Madách.’ 
TABLOUL XIIL 


(Haosul. In depărtare se vede un petec din pământ, miego- 

xându-se din ce în ce până-ce dispare între stele. Ceaţă 

care se întunecă până devine besnă. Adam, moșneag sbu- 
rând cu Lucifer.) 


Adam. 
Ast sbor nebun răspunde-mi unde duce? 

Lucifer. 
Nu ţi-ai dorit tu, desbrăcat de humă, 
In sfere 'nalte să pătrunzi, — acolo 
Unde spuneai că glas de înrudire 
Dela un duh ai deslușit... 

Adam. 

E drept, 

Dar nu-mi credeam atât de rece calea; 
Pustiu e tot ş'atâta de străin 
Ca domul unui făcător de rele... 
Două simţiri în pieptul meu se luptă: 
Eu văd ce 'ngust e lutul care 'nchide 
Pornirea mea de sbor în alte lumi 
Aș vreă să scap de sânul lui, — dar vai, 
De dor eu plâng, căci doare despărţirea. 
Ah Lucifer! Priveşte inapoi... 
Întâi pierdurăm florile din ochi, 
Apoi frunzişul tremurat din codri; 


+) Fragment din traducerea ce apare în volum în 
timp apropiat, 





Peisajul întreg atât de 'mpastriţat — 
Imi pare-acum pustie fără rost. 
Ce ne mişcă, a şters acum. — Și stânca 
Pare sgulită 'n muşunoi nătâng.. 
lar norul plin de trăznet — socotit 
De cei de jos un glas sfinţit din cer, 
S'a subţiat în aburi nevoieşi... 
Unde-i întinsul mării care urlă?,. 
Un petec sur pe globul ce rotind 
Se pierde-acum în droaia de tovarăși... 
Aici a fost întreagă lumea noastră... 
O Lucifer şi ea s'a dus... şi ea... 
Răspunde-mi, oare trebuiă s'o pierdem ?,. 
Lucifer. 
Se schimbă tot privit din înălțime... 
Intâi se pierde farmecul, apoi 
Mărimea, forţa până ce rămâne 
Temeiul rece ingrădit în cifre. 
Adam. 


In urma noastră stelele rămân 

Şi nu simt ţintă, stavilă nu simt, 

Ce preţuieşte viaţa fără luptă... 

Fără iubire ?.,. — Sgriburesc Lucifer! 
Lucifer. 

Dacă-i sfârşită vitejia ta, 

Să coborim la jocul din țărână! 
Adam. 


Eu nu ţi-am zis! Eu vreau tot înainte! 
Până se rup, numai atât mă dor 





Pripoanele ce de pământ mă leagă. 
Dar — vai — ce simt? Răsufletu-mi s'opreşte 
Putere n'am și mintea mi se'ncurcă, 
Să fie — aievea basmul lui Anteu 
Ce doar" atât putut-a să trăiască 
Cât s'a atins de pravul pământese?,. 
Spiritul pământului. 

Adevărat... Mai mult e ca un basm... 
Tu mă cunoşti — sunt duhul pământean, 
In suflul tău viaţa mea se sbate... 
Vezi, pân'aici hotarul meu se "'ntinde, 
Tu vei trăi de te întorci din drum, 
Te prăbuşeşti de vrei să urci mai sus, 
Ca viermele ce 'n picurul de ploaie 

„ Se svârcoleşte... căci pe seama ta 
Pământul e ăst strop... 


Adam. 


Zadarnic vrei 

Să mă întrici, eu nu te-ascult... Doar’ trupul 
De mi-e al tău, — cu sufletul rămân, 
Nu au hotar ideia ş'adevărul, 
Ce mai întâi s'au plăsmuit ca lutul 
In care dorm materiile tale... 

Spiritul pământului. 
Biet muritor supus deşertăciunii ! 
Incearcă-te şi groaznic vei cădea] 
Mai vechi socoţi mirosul decât crinul 
Şi mai întâi e forma decât trupul 
Și după soare raza tu o crezi?, 

Ii trebuiă ministrului acest act, ca 
să-şi rehabiliteze popularitatea, care trage 
pe dunga morții. 

Agenţii guvernului de aici, şi încă 
verosimil români de ai noștri, ş'au făcut 
bine slujba, au informat bine pe ministru 
despre toți paşii ce se fac în Sibiiu, şi 
ministrul s'a grăbit ca să aducă forului 
competent hotărirea majestatică. 

Probabil că inalta hotărire are să 
fie şi pentru blăjeni un fel de memento, 
dacă cumva, nu ocazie bine venită, pentru 
a luă cel puţin pe hârtie-o altă ţinută 
ca cea de până aci, pentrucă de multeori 
e foarte rentabilă rezerva ce și-o impun 
unii fraţi în contul altor fraţi, bătându-se 
în piept: dată cum înțelegem noi misiunea 
patriotică a bisericei. La noi se face în 
tăcere domol ceeace cere ministrul azi, 
numai cât nu o fac cateheţii români, ci 
cateheţii catolici cărora le punem la 
dispoziţie copii și studenţi din gimnazii. 
In acest stadiu al afacerii ni se impune 
de sine întrebarea guid nunc? 

Oare aceasta e răsplata fidelității 
noastre manifestate de veacuri față de 
tronul şi dinastia Habsburgilor? 

Dar să nu ne punem astfel de în- 
trebări, căci răspunsul ce l-am dă în 
momentele primei surprinderi ar puteă fi 
și pripit şi neprecaut şi păgubitor pentru 
poporul nostru ca şi pentru dinastie. 
Să ne impunem cea mai mare liniște 
sufletească, însă să nu ne oprim la 
drumul de jumătate. Bărbăteşte să cerem 
să ni-se respecte drepturile și să cerem 
până atunci, pânăce ni se va face drep- 
tate, căci dreptatea e pe partea noastră, 
este sancţionată în legile ţării şi nu ni-o 
poate răpi nimenea, dacă de bună voe 
noi nu o dăm. Să mergem înaintea tro- 
nului rău informat — la regele mai bine 
informat — şi să demascăm toate unel- 
tirile iezuiţilor, cari. dau năvală contra 
limbei noastre. 


Remaniarea ministerului din România 
s'a făcut zilele aceste. Noii miniștri d. d. 
Al. Constantinescu, M. Orleanu şi General 
Orăiniceanu sau prezentat la Castelul 
Peleş și-au depus jurământul. 

Un faliment. 


Partidul independist de sub șefia 
lui Kossuth fiiul a dat faliment... Nimbul 
„tatălui“ Kossuth n'a fost în stare să 
facă nevăzute micile slăbiciuni şi marile 
ambiţii ale „fiului“ Kossuth şi partidul 
independist a ajuns din nou sub șefia 
lui Justh, care fusese președintele lui 
înainte de-a veni în ţară Kossuth Franţi. 

De simpatii mari nu s'a bucurat 
Fr. Kossuth niciodată. Măiestrul gaze- 
tăriei maghiare, răposatul Bartha Mi- 
klos, fusese între cei dintâi cari l-au 
atacat în modul cel mai violent pe 
acest „exploatator al unui trecut sfânt“. 
Şi pilda lui Bartha a fost urmată de 
mulţi: alţii, până în cele din urmă, con- 
vingându-se cu toţii despre marele ră- 
sunet ce-l are numele „Kossuth“ şi 
astăzi în popor, au încetat cu atacurile 
şi l-au recunoscut şef nominal al parti- 
dului, dându-i, însă, întotdeauna drept 
ajutor un șef real. 

Fr. Kossuth a fost întotdeauna un 
om aulic, lipsit de orice calități cari 
ar fi putut justifică ambițiile lui de a 
face carieră în viaţa publică şi, înainte 
de toate, în politică. Bolnăvicios, fire 
moleșită, influenţabil, a fost o păpuşe 
în mânile celor cari îl încunjurau și 
tăceă și spuneă tot ce-i recomandă antu- 
rajul său... Aveă, insă, numele „Kos- 
suth“ şi acest nume pentru care el n'a 
ştiut să facă nimic — i-a salvat situaţia 
ani îndelungaţi. 

Criza partidului independist, care 
s'a sfârşit acum cu ieşirea din partid 
alui Kossuth și a aderenților săi, da- 
tează de mult şi alcătuiă germenele 
crizei guvernului... Criza guvernului 
coaliţionist a fost şi e numai o urmare 
a crizei ce-a bântuit în sânul partidului 
independist de sub șefia lui Kossuth. 

Acest partid sa întărit în anii din 


urmă — înainte de criza partidului li- 
beral — întrun mod atât de rapid, în- 


cât a deșteptat nădejdi sangvinice în 
sânul partidului. lIntărirea aceasta a 
tost, însă, numai aparentă: sa sporit 


numai numărul membrilor partidului, 


fără ca partidul să fi câștigat şi forțe 


intelectuale de seamă. Partidul kos- 
suthist n'a avut, în anii din urmă, de 
cât un singur bărbat politic: fostul mi- 
nistru de justiție Polonyi, şi un singur 
publicist mare: Nicolae Bartha, răpo- 
satul șef al ziarului „Magyarország“. In 
parlament, Polonyi încurcă iţele guver- 
nelor liberale îndrumând el tactica po- 
litică a opoziţiei kossuthiste; în afară 
de parlament Bartha câștigă aderenţi 
noui pria articolele sale scrise cu avânt 
scânteietor şi într'un stil de o frumu- 
feţă impecabilă. Și mai eră numele şe- 
fului Kossuth ! 

Cu ajungerea coaliţiei la putere a 
început decadența partidului. Bartha 
a murit, Polonyi a fost scos din guvern; 
Kossuth a ajuns consilier intim... Par- 
tidul, în urma pactului încheiat cu Viena, 
a fost nevoit să-şi renege toate tradi- 
tiile şi principiile politice. S'au ridicat 
glasuri de nemulţumire; elemente fără 
nici o pregătire au început să-și reclame 
rol conducător, — și partidul n'aveă un 
singur om măcar care să impună prin 
autoritatea sa. Kossuth a fost în tot- 
deauna un șef tolerat numai, fără să fi 
fost cândva îndrumătorul real al poli- 
ticei partidului său. Bolnăvicios, lipsit, 
de calităţi intelectuale, numai numele îi 
îndreptățeă şefia. Nimbul kossuthismului 
începe să dispară; numele Kossuth în- 
cepe să-şi piarză creditul.. Ce lipsă mai 
e, dară, de șefia unui om lipsit de tot 
ce-i poate justifică titlul la un rol con- 
ducător? 

Ruptura din sânul partidului inde- 
pendist n'a surprins pe nimeni. Toată 
lumea politică eră convinsă că acesta 
trebue să fie sfârşitul... Partidul indepen- 
dist, alcătuit din elemente atât de eterogene, 
nu puleă fi menit să fie partid guverna- 
mental... S'a tăcut dară ruptura în două 
tabera: tabera guvernamentală de sub 
șefia, lui Kossuth, şi tabăra opoziţională 
de sub şefia lui Justh. Şi ironia sorții 
e că partidul lui Kossuth, la alegerea 
preşedintelui Camerei (Justh și-a dat 
demisia), n'a putut să-şi aleagă candi- 








De ţi-ai vedea tu sufletul pribeag 
In haosul fără hotar, cum cată 
Un înţeles şi-o formă de 'ntrupare, 
Cum se trudește înzadar ş'apoi 
Cât de strein e 'n toată lumea asta, 
Cum stă prostit, nesimţitor in urmă, 
Te-ai îngrozi,.. Căci ori şi ce cuprinzi 
Şi tot ce simţi cu-a inimii bătaie, 
Nu e decât purcederea ascunsă 
Ce-au hotărit o seamă de materii, 
Cărora tu pământ le zici — şi cari 
De s'ar schimbă şi tu te-ai prăbuşi... 
Frumosul doar, uritul şi norocul 
Şi iadul tău din duhul meu sunt smulse 
Şi 'mprejmuesc moşia ta îngustă.. 
Ce-aici socoţi tu adevăr etern, — 
E ’n altă lume poate-o nebunie 
Şi e firesc ce-ţi pare utopie... 
Greutate nu-i, fiinţă nu se mişcă, 
Idee-i poate aierul de-aici 
Și-i sunet poate raza dela noi 
Şi planta noastr'acolo e cristal... 
Adam. 

Nu mă opreşti, — mai sus mai sus mă 'ndeamnă 
Azi sufletul... 

Spiritul pământului. 

Adame! E aproape 

Sfârşitul tău, Intoarce-te ‘napoi! 
Poţi să ajungi puternic pe pământ, 
Dar desfăcând din cercul nostru mare 








Fiinţa ta, — nu 'ndură Dumnezeu 
De faţa lui să te apropii, — cazi 
Căci fulgeră micimea ta... 
Adam. 
Ş'apoi 
Nu-mi strică moartea planurile mele ?. 
Spiritul pământului, 
Vai, nu rosti în lumea mea de duhuri 
Acest cuvânt al unei vechi minciuni, 
De glasul lui s'ar ingrozi o lume... 
Doar moartea ta pecete e — sfințită — 
Şi Dumnezeu o ţine pentru sine. 
Nici mărul rupt din al ştiinţei pom 
Vai, n'a putut pecetea s'o desfacă... 
Adam. 
Eu o desfac... 
(Sboară mai departe. Adam cu un țipăt incremeneşte.) 
M'am prăpădit acum... 
Lucifer. (Râzând.) 
A biruit minciuna mea bătrână. 
(Impinge pe Adam în haos.) 
In haos dar pluti-va pe vecie 
Păpuşa ast’, un astru nou ce poate 
Pe seama mea vieaţă va scodi... 
Spiritul pământului, 
E fără vreme bucuria ta!... 
El altă lume-abia dac'a atins, 
O — nu-i uşor din ţara mea să scapi... 
Te chiamă glas de-acasă, cunoscut, 
Ridică-te copilui meu... 


Adam. (Venindu-și în fre.) 
Din nou 





Trăesc... O simt... O simt... Căci iarăş sufer... 
Dar dulce e și suferinţa asta... 

Căci groazaică-i nimienicia morţii... 

Oh — Lucifer... Mă dù iar pe pământ, 

Pe martorul atâtor lupte sterpe 

Din nou să lupt — şi fericit voiu fi... 


Lucifer. 
Şi tot mai crezi, de-atâteaori înfrânt, 
Că lupta nouă are vre-un folos, 
Că lupta nouă ţinta-ţi împlineşte ?... 
O — ’n adevăr ăst suflet de copil 
Azi omul doar mai poate să-l păstreze... 


Adam. 
O — nu m'atrag închipuiri nebune, 
Eu, telul, ştiu că n'am să mi-l ajung. 
Dar nu-i nimic? — Ce-i ţinta împlinită? 
Sfârşit de luptă, moarte este ţinta 
Dar veeinică intrecere e vieața 
Și însaş lupta-i ţinta omenirii... 


Lucifer. 


In adevăr frumoasă mângăere... 
De-ar fi măcar ideia luptei mare, 
Dar mâne râzi de truda ta de azi, — 
Ce te 'ndemnă o jucărie-ţi pare. 

In apărarea libertăţii moarte 

N'ai sângerat odat' la Chaeronea 
Şi-ei stat apoi cu Constantin alături 
Domnia lumii să-i întemeiezi ? 

Nu te-a răpus martiriul credintii, 

Ca mai târziu, cu armele ştiinţii, 
Credinței tnsăş dușman să-i ajungi? 

datul decât cu ajutorul partidelor 67-iste 
pe cari partidul kossuthist le combătuse 
vreme de 40 ani! 

Că partidul lui Justh n'a reuşit să-l 
realeagă preşedinte al Camerei, nu se 
poate consideră drept înfrângere. 

Partidul independist de sub şefia 
lui lusth are 150 membri deputaţi şi 
e, prin urmare, cel mai puternic partid 
parlamentar. Partidul lui Kossuth a fost 
nevoit să încheie un compromis cu cele- 
lalte partide coaliate pentru a asigură 
reuşita candidatului său cu o majoritate 
de abia 40 de voturi.... 


* 


Şi atitudinea noastră a Românilor? | 


Preşedintele clubului parlamentar 
al deputaților naționaliști a făcut unui 
redactor dela „P. Lloyd“ următoarea 
declaraţie : | 

„Am votat pentru [Iuliu lusth pentru că 
suntem în opoziţie împreună cu grupul băncii 
autonome. Nu am putut votă pentru candidatul 
adversar, deoarece el este candidatul guvernului, 
al acelui guvern care nici odată nu ne-a as- 
cultat plângerile ci dimpotrivă totdeauna ne-a 
persecutat şi care ţine morţiş la votul plural, 
menit a nu aduce nici un folos ţării sau monar- 
hiei. Din punct de vedere individual, am votat 
pentru lusth fiindcă el este un politician idealist 
şi consecvent. 

Atitudinea noastră este cea adevărată, de- 
oarece nu am putut votă pe candidatul acelui 
partid care nu caută să realizeze principiile cu- 
prinse în program; cum este și Kossuth, toţi aceia 
zic, sunt trădători ai principiilor lor.* 


Un alt membru distins al clubului, 
dl Dr. Iuliu Maniu, a dat următoarea ex- 
plicaţie lămurită a motivelor cari au în- 
demnat clubul să sprijinească alegerea 
lui Justh. 

„Intr'adevăr, la prima vedere, faptul că noi 
am votat cu Justh, pe când deputaţii croaţi au 
dat bile albe, ar putea să deà prilej la nedume- 
riri. Croaţii se găsesc însă într'o situaţie anevo- 
iasă, care i-a silit să se abţie dela votare. 

Coaliția sârbo-croată a fost în timpul din 
urmă calomniată de vrăşmașii ei, cum-că ea ar 
pregăti o nouă „rezoluţie fiumană“* cu Justh şi 
că ar conspiră cu kosuthiştii contra Vienei. 








„PARA NOASTRA“ 


Scopul acestei manopere este de a com- 
promite coaliţ'a sârbo-croată în faţa Vienei şi a 
face jocul celorlalte partide croate. Spre a nu 
confirmă acuzele vrăjmașilor ei interni şi ex- 
terni, coaliția sârbo-croată s'a abținut dela vo- 
tare, deși situația parlamentară şi rezoanele po- 
litice ar fi cerut ca ei să voteze cu Justh. 

Noi, deputaţii naționaliști, am votat însă 
cu Justh, căci nu puteam sprijini o majoritate 
in care se află Apponyi şi mai ales Andrássy, au- 
torul proiectului de vot plural. Dacă am fi votat 
cu ei, sau dacă ne-am fi abținut chiar dela vo- 
tare, Andrássy ar fi putut invocă votul nostru 
drept un sprijin direct, sau indirect, al politicei 
sale de asuprire a nemaghiarilor. 

De altfel Justh ca preşedinte s'a purtat re- 
lativ întrun mod mai nepărtinitor şi condescen- 
dent cu noi, decât predecesorii săi. Dacă 
faptul acesta nu a putut fi un motiv de a votă 
pentru el, n'a putut fi nici motiv de a-l com- 
bate. Intr'un cuvânt, nu simpatia pentru partidul 
kossuthist, ci aversiunea împotriva unui guvern 
Andrássy şi Apponyi a determinat votul nostru. 

Nu au avut loc nici un fel de tratative între 
noi şi partidul lui Justh. Votul nostru nu e deci 
rezultatul unei convenţii prealabile cu grupul său, 
ci un fapt trecător, care sa închis imediat ce 
s'a deschis şi care nu va aveà nici o înrâurinţă 
asupra viitoarei noastre atitudini şi nu atinge prin- 
cipiile noastre întru nimica.“ 


Declaraţiile aceste fac cu prisos orice 
alte comentarii. 


Afacerea Rakowski atât de vânturată 
de ziarele din Țară începe a aruncă va- 
luri și la noi. Domnul Rakowski după 
încercarea nereușită de-a se întroduce 
în România prin pașaport falş, în loc 
să-și facă calea întoarsă spre occident, 
sa oprit la Budapesta. Aici, venind cu 
aureola de martir al persecuţiunii ro- 
mânești, a fost primit cu braţele des- 
chise de cătră dușmanii noştri. Şi puţin 
alegătorul doctor n'a stat pe gânduri, 
ci a primit cu toată mulțumirea ospi- 
talitatea  ovreiescului „Pester Loyd“, 
unde în lungi articole înăcrite înjură 
Țara românească. Se vede că sbuciu- 
matul apostol socialist e bun bucuros 
în ori-ce societate, astfel nu sar fi alipit 

întocmai de „P. L.“ care pe lângă cu- 
noscutele-i sentimente anti-românești e 
şi organul celui mai vulgar reacționa- 
rism reprezentat la noi prin feudalii un- 
guri şi capitalul ovreesc, care a dat 
naștere și acestei gazete. In acelaș timp 
când dl Rakowski se răsboiește cu Ro- 
mânia în ziarul ovreiesc, ţine şi întru- 
niri cu meseriașii români din Buda- 
pesta, la cari învită și studenţimea 
noastră. La aceste întruniri face pe 
Ahasverul sentimentelor generoase, pe 
martirul unei idei, pe Românul nenorocit 
că nu poate trăi în ţara lui, pe pri- 
beagul care bucuros ar schimbă pânea 
amară a străinătăţii cu un codru de 
mălai dela el de-acasă, Se înțelege că 
e cusută cu aţă albă această şiretenie 
prea puţin românească şi nu e de mirat 
că tinerimea universitară din Budapesta 
observând vinovata duplicitate a respins 
cu indignare poveţele îndrăzneţului că- 
lător. Şi a făcut foarte bine. Noi încă 
sfătuim pe domnul doctor să nu ne mai 
încurce și dacă nu se poate mulţumi 
cu rolul de modest contemplator al fră- 
mântărilor noastre, să se tragă trumuşel 
la o parte și să ne lase în pace. Caun 
popor asuprit ce suntem, avem un firesc 
sentiment de frățietate pentru toţi ne- 
dreptățiţii şi pentru toţi câţi sufer, dar 
nu îngăduim nimănui în numele ori-cărei 
doctrine să batjocurească idealul nostru 
național. Noi ducem aici o luptă îndă- 
rătnică pentru conservarea nafționalității 
noastre, pentru a puteă să rămânem 
români noi şi copiii noștri, și cel care dă 
mâna cu exploatatorii şi asupritorii 
noștri — nu ne poate fi prieten. De-aceia 
dl Rakowski nu se poate aşteptă la 
simpatia noastră chiar dacă ar aveă 
paşaport în toată regula și și-ar puteă 
exoperă revocarea ordinului de expul- 
zare. În ori-ce caz pentru nevoile şi du- 
rerile noastre avem lipsă de doctori mai 
buni decât doctorul Rakowsky. 
o 

Interwiewuri aproape zilnice cetim in zia- 
rele din Țară asupra situației politice dela noi. 
E de sigur laudabil interesul confraților dia Ro- 
mânia pentru afacerile noastre, dar nu prea 








Adam. 
Adevărat, dar ori şi cât de 'ngustă 
M'a 'nsufleţit deapururia ideia. 
M'a ridicat și sfântă deci a fost. 
E tot atât... In formă de știință 
De libertate, poftă de mărire, 
Sau dacă ’n semnul crucii sa ivit, 
C'un pas a dus pe oameni mai departe. 
Deci, inapoi la luptă — pe pământ. 
Lucifer. 
Azi nu mai ştii ce-a prevestit savantul, 
Ce-a socotit că 'n patru mii de ani 
Inghiaţă tot şi lupta se oprește?... 


Adam. 


Așa ar fi de ne-ar lipsi știința... 
Dar simt și cred că noi vom birul... 


Lucifer. 
Ș'apoi găsi-vei luptă şi putere, 
In lumea ta ciudat meşteşugită 
Din teorii răsleţe "nfripată, 
Cum ai văzut-o 'n drumul tău deunăzi... 
Adam. 
Se schimbă tot şi greșurile pier, 
Răsar pe urma țintei implinite 
Alte idei ce vieaţa 'mprospătează, 
Dar noi pe veci să ne grijim pământul... 
Mă dă, mă dă... Să coborim degrabă, 
Căci vreau să știu ce 'nvăţătură nouă 
Mă va 'ndrumă pe drumurile ei 
Pe cel pământ neperitorl... 
Lucifer. 
Să mergem! 


Guy de Maupassant. 


Tatăl. 
(Sfârşit). 
Când o întâlni, a doua zi, în omnibus, îi 
părti schimbată, slăbită. Ea îi zise: 


— Trebuie să-ţi vorbesc... Să ne coborim 
în bulevard... 


Indată ce fură singuri, pe trotuar, ea îi 
zise: 

— Trebuie să ne spunem adio. Nu pot să 
te mai văd, după cele ce s'au întâmplat. 

El bâlbăi: 

— Da de ce? 


— Fiindcă nu pot. Am fost vinovată. N'am 
să mai fiu. 


Atunci el o imploră, o suplică, chinuit de 
dorinţe, înebunit de nevoia de a o aveă întreagă, 
în delăsarea desăvârşită a nopţilor de dragoste. 

Ea răspundeă cu hotărire: 

— Nu, nu pot. Nu, nu pot... 

Dar el se însufleţeă, se întărită mai mult. 
Și făgădui s'o ia de nevastă. Ea ti zise iarăş: 

— Nu! 

Şi-l părăsi. 

Opt zile 'm şir, el n'o văzù de loc. Nu 
putu s'o mai întâlnească şi, fiindcă nu ştiă unde 
stă, o credeă pierdută pentru totdeauna. 

A noua zi, seara, cineva-i bătù la poartă. 
Se duse să deschidă. Erà ea. I-se aruncă în 
braţe şi nu se mai impotrivi. 














Li i) 


Timp de trei luni, îi fù amantă. El ince- 
puse să se sature de dânsa, când ea îi spuse 
că e însărcinată. Atunci, el nu mai aveă decât 
un gând! S'o rupă, cu orice chip. 

Deoarece nu răuşeă, neștiind cum s'o ia, 
neştiind ce să zică, înebuuit de neastâmpăr, 
speriat de copilul acela care creștea, — el luă 
o hotărire supremă. Se mută, într'o noapte, 
şi pieri. 

Lovitura fù aşa d» tare, încât ea nu mai 
căută pe cel care o părăsise astfel, 


Se asvârii la picioarele mamei sale, măr- 
turişindu-i nefericirea; şi câteva luni mai târziu 


ea născù un băiat. 


+ 
* + 


Ani trecură. François Tessier tmbătrâneà 
fără ca vro schimbare să se facă în viaţa lui. 
El duceă traiul monoton şi posomorii al birou- 
craţilor, fără speranţe şi fără aşteptări. 

In fiecare zi, el se sculà la acelaş ceas, cu- 
trieră aceleaşi străzi, treceă prin aceiaş poartă, 
în fața aceluiaș portar, intră în acelaş birou, se 
așeză pe aceleş scaun şi făceă aceiaș treabă. 

Eră singur pe lume, singur, ziua, noaptea, 
în casa lui de flăcău. El puneă deoparte o sută 
de franci pe lună, pentru bătrâneţe. 

In fiecare Duminecă, făceă un ocol prin 
Câmpiile-Elizee, ca să privească cum trece lumea 
elegantă, echipajiile şi femeile frumoase. 

„TARA NOASTRA“ 





înţelegem ce rost are să popularizezi în Regat 
numele unor figuri din cele mai șterse din par- 
lamentul maghiar cari, pe lângă că nau nici o 
influinţă hotăritoare în nici o chestiune politică 
la ordinea zilei, mai sunt şi reprezentanţii specifi- 
cului şovinism care lovește în existenţa noastră. 
lată d, e. ziarul Minerva, într'unul din numerele 
trecute publică o serie de interwiewuri între alţii 
cu deputaţii... Farkasházy, Pethő şi Dezsöfy (?) 
Nu ştiu cine-o fi corespondentul ziarului bucu- 
reştean, dər in ori-ce caz e un slab cunoscător 
al oamenilor cu greutate din parlamentul ma- 
ghiar. Şi apoi ce impoartă publicul cetitor din 
România părerile politicianilor unguri despre hăr- 
ţuiala lor. Cât despre părerea corifeilor maghiari 
în chestiunea naționalităților, o pot cunoaşte con- 
fraţii noştri în toate legile, din toate ordinele cari 
purced de pe malul Dunării, şi n'au nevoie de 
antișambra Ovreilor din Budapesta. Mai bine ar 
căută să se aproprie cât mai mult de noi, 
să ne cunoască, să ne asculte şi să ne înțeleagă. 
Atunci ar fi mai. puţină desorientare şi probabil 
şi mai multă seriozitate în judecăţile cari ne 


privesc. 
o 


Măsuri de apărare. O telegramă din 
Budapesta anunță că ministrul de interne, în în- 
țelegere cu ministrul de comereiu, a oprit intrarea 
în Ungaria a ziarelor „Viitorul“, „Minerva“ şi 
„Conservatorul“ din Bucureşti, sub pretextul că 
agită împotriva statului ungar. 

Măsura aceasta a gurernului ungar nu ne 
surprinde de loc. Ştim noi de mult că finta tu- 
turor guvernelor noastre — şi mai ales a guver- 
nului de acum — a fost şi e să ridice un zid 
gros între noi şi frații noştri din Regatul liber al 
României. La frontieră ni se fac mizerii, şi până 
a ajunge la frontieră trebuie să colinzi trei zile 
dela uutorităţi la autorităţi — fiindcă ţi se refuză 
liberarea unui paşaport. 

lar acum vreau să ne izoleze şi prin oprirea 
ziarelor din Ţară. 

Nici odată nam avut nevoie mai mare să 
ştim ce se petrece dincolo de Carpaţi; niciodată 
mam avut nevoie mai mare să ştim că fraţii noştri 
din Regatul liber al României simt una cu noi şi 
cu durerile noastre — şi acum vine guvernul ungar 
şi ne închide o cale însemnată de comunicaţie şi 
încurajare... 

Agimâne no să mai vedem giar românesc 
din România... Și guvernul României ? 





Ziarele maghiare cari ne înjură pe noi şi pe 
cei din Regat în modul cel mai brutal intră neo- 
prite în Ţară... Nu cred oare cei chiemaţi că ar 
trebui să răspundă oprind şi ei intrarea în Ţară 
a ziarelor maghiare, silindu-le astfel să protesteze 
ele în potriva măsurilor guvernului ungar. Numai 
lovind în interesele lor, poţi să le aduci să ia apă- 
rarea dreptăţii... 


REVISTA POLITICĂ. 


Hoch Kossuth! Şi a răsunat în camera de- 
putaţilor şi această aclamaţie ironică la adresa 
preşedintelui partidului „revoluționar“ .... Hoch 
Kossuth! Fiul celui care a detronat dinastia a 
ajuns să fie batjocorit de oamenii propriului său 
partid — pentru că manifestează o politică prea 
bizantină de dragul celui pe care tatăl-său l-a 
detronat. 

Hoch Kossuth! l-au aclamat, în cameră, 
deputaţii din tabăra lui lusth și sărmanul Franți 
a zâmbit silit şi s'a aşezat la locul său îngân- 
durat, tăcut şi obosit... Poate va fi încercat 
să-și dea seama ce e de preferat: să fii consi- 
lier intim sau să rămâi simplu șef de partid in- 
cunjurat de dragostea şi consideraţia partidului 
întreg? 





o 

Noul președinte al Camerei Deputaţilor. In 
urma rupturii din partidul independist, lusth a 
ținut de cuviință să-şi dea demisia din funcţia 
de preşedinte al Camerei deputaţilor. Demisia a 
fost primită şi Camera a procedat, a doua zi, 
la constituirea biroului sub preşedinţia celui mai 
în vârstă deputat prezent, Pap Elek. 

Partidul de sub şefia lui Kossuth a cerut 
şi primit concursul celorlalte partide coaliate şi 
cu ajutorul lor a reuşit să aleagă preşedinte pe 
Gal Sándor, care a întrunit 201 voturi faţă cu 
172, câte a intrunit lusth. 

In ac+iaş şedinţă au fost realeşi vechii vi- 
cepreşedinţi Rakovszky şi Navây, cu o neinsem- 
nată majoritate faţă cu candidaţii partidului opo- 
ziţional: contele Batthyányi şi Mérey Lajos. 

Camera a hotărit să nu mai ţină şedinţă 


până după rezolvirea crizei. 
o 


Libertatea de pressă în Ungaria. Săptămâna 
trecută s'a pertractat procesul „trădătorului de 
patrie“ di Ioan Mihu, ca autorul articolului „Sfă- 
râmarea pietris libertății cu dinamit“, publicat în 
„Libertatea“ pe acele vremuri. 


Nr. 45 — 1909. 


Procurorul, Dr. Ieney, în încurcarea obişnui- 
telor fraze, aflând mai ales in cuvântul „şovinismi 
o aţâţare ce primejdueşte echilibrul acestei pa- 
trii, pretinde pedepsirea agitatorului Mihu în nu- 
mele idealului oficios, pentru care sunt puţini 
acei 226 de scriitori români condamnaţi în ul- 
timii ani la 181 ani temniţă și 300,000 coroane. 
Molohul încă nu-i sătul. 

D-i Dr. Cassiu Maniu susţinu apărarea cu 
energie juridică, ajutată de deducţii filozofice la 
înălţimea chestiei şi strâmtoră urit pe dl pro- 
curor, care drept refugiu cereă intruna modi- 
ficarea intrebărilor. 

Cu toate acestea, declarând juraţii cu ma- 
ioritate de voturi, că dl Mihu e vinovat, a fost 
condamnat, luându-i-se în considerare toate ate- 
nuantele „numai“ la 4 luni închisoare şi 300 co- 
roane amendă, cari se pot schimbă în 50 zile 
temniţă. 

Di Dr. Maniu a dat recurs de nulitate. 

o 

Audienţe nuoi. Miniştrii ungari din nou au 
inceput să bată drumul Vienei, fără să poată 
găsi, însă, soluţia crizei atât de dorită de ţara 


întreagă. 
Duminecă a fost primit în audienţă prim- 


ministrul Wekerle, iar Luni ministrul de interne 
Andrássy și apoi ministrul de comerciu Kossuth, 

Despre audientele ce au avut loc nici unui 
dintre miniştrii n'a făcut declaraţii meritorice. 
Singur ministrul Kossuth sa lăudat că Maj. Sa 
l-a primit „foarte gratios“*!... 

lu ce privește propoziţiile făcute de mi- 
niştri, Maj. Sa n'a luat nici o hotărire. Wekerle 
va mai fi primit odată în audienţă şi, probabil, 
atunci işi va publică și Majestatea Sa hotărirea 
în ce priveşte rezolvirea crizei. 

In general, toată pressa vede situaţia in- 
tr'o lumină foarte pesimistă. 

Aşa „Neues Wiener Tageblatt“ serie urmă- 
toarele: 

„Audientele de astăzi ale miniştrilor ungari 
au avut ca urmare o decepţie generala, căci 
toată lumea se aşteptă la o soluţie definitivă a 
crizei. Acest rezultat s'ar fi putut obţine dacă 
impăratul nu ar fi făcut oarecari rezerve în pri- 
vința concesiilor cerute de Wekerle, Andrássy şi 
Kossuth. Politicianii ungari dorese o soluţie grab- 
nică spre a impiedecă fortificarea grabnică a 
grupărei lui Justh. 

Miniştrii insistă energic asupra concesiunilor 
spre a se puteă prezentă cu un program po- 





A doua zi, spunea tovarăşului de muncă: 

— Intoarcerea dela pădure eră tare fru- 
moasă ieri... 

lată că într'o Duminecă, din întâmplare, 
cutreerând niște străzi noui, el intră în parcul 
Moncean. Erà într'o dimineaţă limpede de vară. 

Doicele şi mamele, aşezate de alungul aleilor, 
se uitau la copiii. cari se jucau în faţa lor. 

Dar dintr'odată, Francois Tessier se înfioră. 
O femeie treceă, ţinând de mână doi copii: un 
băeţel de vre-o zece ani şi o fetiţă de patru ani. 
Eră ea. 

El mai făcu vr'o sută de paşi, apoi se 
lăsă pe un scaun, înebunit de emoție. Dâusa 
nu-l recunoscù. Atunci, el se reintoarse, căutând 
să o revadă. Ea se aşezase acum. Băiatul şedea 
foarte cuminte lângă dânsa, pe când fetiţa făcea 
turte de pământ. Erà ea, neapărat ea. Păreă o 
doamnă serioasă, îmbrăcată simplu, cu o înfăţi- 
şare negşovăitoare, demnă. 

El o priveă de departe, neindrăznind să se 
apropie. Băeţelul ridică capul. François Tessier 
incepi să tremure. Erà fiiul său, fără îndoială. 
Şi îl privi lung, şi i-se păru că se recunoaște 
pe sine, aşa cum eră într'o fotografie făcută odi- 
nioară. 

El rămase ascuns în dosul unui 
așteptând-o să se ducă, ca s'o urmeze. 

In noaptea următoare el nu durmi de loc. 
Mai ales gândul copilului îl chinuise. Fiul său! 


copac, 





Oh, dac'ar fi putut să ştie, să fie sigur?! 
Dar ce-ar fi făcut? 

li văzuse casa; se informă. Află că o luase 
un vecin, un om cinstit, cu obiceiuri serioase, 
atins de strâmtoarea ei. Acest om, ştiind greșala 
şi iertându-o, recunoscuse chiar copilu! său, — 
al lui Francois Tessier. 

El se duse în pare Monceau în fiecare Du- 
minecă. In fiecare Duminecă el o vedeă, și în 
fiecare dată îl copeşea o poftă nebună, iresisti- 
bilă, să-şi ia copilul în braţe, să-l acopere de 
sărutări, să-l ia cu el, să-l fure! 

El suferea cumplit în ticăloasa lui singu- 
rătate de flăcău bătrân, fără afecţiuni; el su- 
fereă un chin groaznic, sfăşiat dn o duioşie pă- 
rintească făcută din remuşcări, din dor, din ge- 
lozio şi din „nevoia aceia de a-şi iubi copiii, pe 
care natura a pus-o în măruntaele fiinţelor. 

El voi să facă în sfârşit o încercare dispe- 
rată şi, apropiindu-se de ea, într'o zi, când ea 
intră în pare, îi zise inţepenit în mijlocul dru- 
mului, vânăt, cu buzele tremurătoare: 

— Nu mă mai recunoşti? 

Ea-şi ridică ochii, îl privi, scoase un țipăt 
de spaimă, un țipăt de oroare, şi, luându-și de 
mâni cei doi copii, fugi, târându-i după dânsa. 

El se întoarse acasă, ca să plângă. 

Trecură şi alte luni... El mo mai vedeă. 
Dar suferea zi şi noapte, ros, mistuit, de dra- 
gostea lui părintească. 

Ca să-şi sărute fiul, ar fi murit, ar fi omorît 
ar fi făcut orice, ar fi înfruntat toate primejdiile 
ar fi încercat toate îndrăznelile. 

li scrise. Ea nu răspunse. După douăzeci 
de scrisori, el înţelese că nu mai trebue să 
spere de loc "o îmblânzească. Atunci, el luă o 
hotărire disperată, și gata să primească ’n 
inimă un glonte de revolver dac'ar fi trebuit, tri 
mise soţului un bilet cu câteva cuvinte: 

„Domnule, 

„Numele meu trebue să fie pentru d-ta o 
pricină de groază. Dar sunt atât de mizerabil, 
atât de chinuit de durere, încât nu mai am spe- 
ranță decât în d-ta. 

„ţi cer numai o intrevedere de zece minute. 

„Am onoare... ete..." 

El primi a doua zi un răspuns: 

„Domnule, 

Te aştept Marţi, la orele cinci.* 

* ii =% 

Urcând scara, François Tessier se opreà 
din treaptă ’n treaptă, aşa de tare ii bătea inima. 
In pieptul său eră un sgomot grăbit, ca o fugă 
de animal, un sgomot surd și violent. Şi nu mai 
respiră decât cu caznă, ţinându-se de rampă, ca 
să nu cadă. 

La al treilea etaj sună. 
deschidă. El iatrebă: 

— Domnul Flamel? 

— Aicea, domnule. Poftiţi. 


O bonă veni să-i 

i pular la viitoarele alegeri şi a contrabalansă 
` astfel influența grupărei lui Justh. Monarhul cere 
i insă ca guvernul să continue a conduce aface- 
rile şi fără concesii, lucru care nu le convine 
! miniștrilor. 
A Cu toate acestea se crede că miniştri vor 
„reuşi să-l convingă pe împărat despre necesitatea 
"unor concesii. In acest caz monarhul va cere 
' garanţii că guvernul e în stare să se menţină la 


i postul său.“ 
© 


Disolvarea Camerei... Nimeni nu se 
mai îndoiește astăzi că oricare ar fi hotărârea 
| Vienei, — situaţia nu poate fi limurită decât prin 
| disolvarea Camerei şi publicarea de alegeri noui. 
! Ceea-ce nu se ştie, insă, e chestia foarte impor- 
tantă, mai ales pentru noi, că cine va şedea în 
fotoliul ministerului de interne, adică cine va con- 
duce alegerile noui. 

In Viena, în vremile pin urmă, se manifestă, 
din nou un curent de şovăire şi nesiguranță în 
măsuri şi hotărâri care ne face să ne temem că 
la alegerile noui vom aveù să luptăm împotriva 
' celui mare terorism administrativ. — rămânând 
| ministru de interne contele Andrássy, cel mai mare 

duşman al naționalităților nemaghiare. 





In cercurile politice din Budapesta se afirmă chiar 


eu multă pozitivitate că miniştri ar fi ajuns la o 
înţelegere în ce priveşte formarea cabinetului. Lista 
noului minister ar fi următoarea: 

Contele Andrássy, prim-ministru şi ministru 
«de interne, Wekerle, ministru pe finanțe, Kossuth, 
ministru de comerț; Apponyi, ministrul cultelor şi 
înstrucțiunei publice ; fostul secretar de stat Bela 
Mezăssy, ministru de industrie; Jekelfalussy mini- 
strul apărărei naţionale şi lossipovich ministrul 
Croaţiei. 

Dacă zvonul acesta s'ar adeveri, nu ne-ar 
mai rămânea decât să luptăm alăturea de opoziția, 
maghiară... pregătind terenul unei acțiuni noui, 
da care ne-am hotări, însă, numai siliţi. 


o 

Consilii de miniştri. Consiliile de miniştri 
se tin lanţ. Şi e greu să se ajungă la înțelegere, 
fiindcă Viena cere garanţii noui și anume: 

1. Guvernul să deă garanţie că în viitorul 
apropiat nu se vor cere noui concesiuni. 

2. Să deă garanţie că va împlini promisiu- 
nile ce le va face acum Regelui. 

3. Kossuth şi partidul lui să fusioneze de 
pe acum cu partidul poporal şi partidul consti- 
tutional. 


[i 

CRONICA LITERARA ȘI ARTISTICĂ. 


„Cumpăna“ este titlul unei noi reviste li- 
terare ce va apare nu peste mult în București. 
Noua revistă va fi scrisă de distinşii noştri li- 
teraţi, dnii D. Anghel, Il. Chendi, St. O. Iosif şi 
M, Sadoveanu. Numele cunoscuţilor scriitori e 
cea mai bună garanţă de reuşită şi nu ne în- 
doim că publicul cetitor va sprigini această lau- 
dabilă incercare de a-i dă o bună revistă săptă- 
| mânală, acum când „Sămânătorul“ e în agonie, 
| iar „Noua Revistă“ a dlui Rădulescu-Motru tàn- 
jeşte în lipsă de scriitori. 

o 

Fecioara dela Orleans, minunata dramă ro- 
mantică a lui Schiller, a apărut zilele aceste in 
traducere românească scoasă intr'un frumos volum 
de cesa de editură W. Krafft din Sibiiu, Autoarea 
traducerei este cunoscuta noastră scriitoare, gin- 
gaşa poetă Maria Cunţan, care prin cunoaşterea 
deplină a limbei germane şi prin incontestabilul 
sim| de limbă românească de atâteaori dovedit, 
a izbutit să ne dee pagini de toată frumusetea. 
Ia fruntea cărţii dşoara Eleonora Lemeryi ne dă 
un temeinice studiu istorie în care înfăţişează 
personalitatea istorică a vestitei eroine. Cartea 
se poate comandă la librăria Krafft. 

o 

Votul universal este titlul unei broşuri ce 
publică di Romul Boilă, advocat în Diciosânmărtin 
în care se lămureşte pe deplin această impor- 
tantă problemă. E necesar ca cărturarii noștri 
delu sate. datori să lumineze poporul, să cetească 
această cărticică care le poate dă cele mai po- 
trivite îndrumări. Broșura face laudă dlui Boilă, 
unul din puţinii noştri advocaţi cari folosesc con- 
deiul şi în afară de îndatoririle meseriei. Broșura 
costă 1 cor. 





o 
„Sirena* este titlul unei drame în trei acte, 
o nouă lucrare a talentatului scriitor, simpaticul 
nostru artist dramatic dl Zaharia Bârsan. Piesa 
a fost cetită şi primită în unanimitate de cătră 
comitetul Teatrului naţional din București, care 
| a dispus punerea ei în repertoriu. Piesa dlui 
Bârsan, căreia i-se prevesteşte o bună reușită, 
va fi reprezentată pentru primaoară pe la ince- 
putul lunei Ianuarie. 
o 
„Neamul Românesc“, revista dlor Iorga şi 
Cuza e pe cale de-a deveni ziar cuotidian. Cel 
puţin aşa pare dintr'un apel lansat in toate păr- 
tile de redacţia revistei, în care se cere îndru- 

Şi el intră intr'un salon burghez, Erà singur. 
Aşteptà pierdut, ca'n mijlocul unei catastrofe. 
O poartă se deschise. Un om se ivi. Erà 
mare, grav; putin cam gros, în redingotă neagră. 

El arătă un scaun, cu mâna. 

François Tessier se aşeză, apoi, cu glasul 
gâfăietor: 

— Domnule... Domnule... nu ştiu dacă 
ştii cum mă chiamă... dacă știi... 

D. Flame! il intrerupse. 

-— E de prisos, domnule, ştiu. Nevastă-mea 
mi-a vorbit de dta. 

El aveă tonul demn al omului bun care 
vrea să fie sever, şi o majestate burgheză de om 
cinstit. Francois Tessier reluă : 

— Ei bine, domnule, iată. Mor de durere, 
de remuşcări, de ruşine. Şi aş voi odată, măcar 
odată, să imbrăţişez... copilul... 


D. Flame! se ridică, se apropie de cămin, 
sună, Guvernanta se ivi. El zise: 


— Du-te și adù pe Ludovic... 

Ea eșşi, ei rămaseră faţă în faţă, muţi, nea- 
vând ce să-şi mai spună, așteptând. 

Şi, de-odată, un băeţel de zece ani se re- 
pezi în salon, și alergă spre acela pe care şi-l 
credeă tată. Dar se opri, incurcat, zărind un 
străin. 

D. Flamel il sărută pe frunte, apoi îi zise; 

— Acum, sărută pe domnul, drăguţule... 


Iar copilul se apropiă drăgălaș, privind pe 
necunoscut. 





Francois Tessier se sculase. Pâlăria îi căzu 
din mână şi eră gata să se prăvălească şi el. 


Işi contemplă feciorul. 

D. Flamel, din delicateţă, intoarse capul şi 
priveă pe fereastră, spre stradă. 

Copilul aşteptă, tare mirat. El ridică pălă- 
ria şi o dete străinului. Atunci, Francois, apu- 


' când pe micuţ în braţe, începu să-l sărute nebun 


pe toată faţa, pe ochi, pe obraji, pe gură, pe păr. 

Ştrengarul, speriat de această grindină de 
sărutări, căută să le ocolească, întorceă capul, 
indepărtă cu mânuţele buzele lacome ale străi- 
nului. 


Dar -François îl puse jos, dintr'odată. El 
strigă : 
— Adio! Adio! 
Şi fugi, ca un tâlhar. 
Trad. de V. E. 


0 expoziţie de pictură va aranjă zilele aceste 
în rotonda Ateneului din Bucureşti dl Iser, ta- 
lentatul caricaturist apreciat de cercurile artis- 
tice din tară şi străinătate. 

o 

DI Alex. Steriadi, unul dintre cei mai dis- 
tinşi pictori români a fost numit custode al Mu- 
zeului Aman din Bucureşti. 








marea cetitorilor. Credem că ar fi o mare gre- 
şală să fârâmiţâşti munca acestor doi profesori 
in coloanele unui ziar de zi. N'ar fi un câştig 
nici pentru cetitori, nici pentru cei doi scriitori 
cari par obosiţi chiar de pe acum .Aceasta ne-o 
dovedesc şi articolele dlui Iorga din ce în ce 
mai lacouice şi mai nervoase și cronicele dilui 
Cuza adeseori lipsite de subiect şi prea frag- 
mentare. De altfel noi, cari probabil vom fi îu- 
juraţi pentru aceste rânduri binevoitoare, așteptăm 
în linişte hotărirea celor doi apostoli. 
© 

Plagiatul şi inspirația. In legătură cu pla- 
giatul d-lui D. Zamfirescu relevat de revista 
noastră, dl Ilarie Chendi publică in „Tribuna“ 
din Arad următoarele rânduri judicioase : 

Un prozator, considerat de unii şi detestat 
de alții, scrie romanul „Viaţa la ţară“. In ro- 
manul acesta îi trebuià un personagiu pesimist, 
pătruns de ideile negre asupra nimicniciei acestei 
vieţi. Şi cum procedează autorul? In loc de a 
face ca pesimismul eroului său să rezulte din 
faptele lui şi din acțiunea întregului roman, ia 
o carte străină (de un frances numit Bourdeau) 
scrisă asupra lui Schopenhauer, traduce de acoio 
o pagină şi mai bine şi o pune textual în gura 
eroului, fără a povesti un cuvânt măcar despre 
proveniența acelei inalte inţelepeiuni. Ear pla- 
giatul descoperit, ştiţi ce răspunde autorul în nr. 
9 al „Convorbirilor Literare“? 

„Un roman plagiază — zice d-sa, — atunci 
când reproduce scene sau caractere din alt roman. 
lar când pune în gura unui personagiu un afo- 
rism filosofic. fie şi redat textual ca în originalul 
din care luat, uzează de un drept al său. Ro- 
manele moderne sunt scrise pe temeiul acestor 
preocupări sufleteşti, exprimate uneori, la autori 
de mâna întâi în mod aproape doctrinar“. 

Autorul plagiatului în chestiune, scrind acest 
pasagiu, este inainte de toate în mare rătăcire, 
numind plagiatul d-sale un simplu aforism. Ceeace 
a plagiat d-sa şi ceeace s'a pus în „Ţara Noa- 
stră“ pe două coloane, nu este un singur aforism, 
ci o serie lungă de reflexiuni, luate textual din 
prefața unei cărţi asupra lui Schopenhauer, In- 
telegem să citezi un aforism celebru, datorit unui 
autor cunoscut, dar când imprumuti pagini dea- 
gata din autori necunoscuţi şi din cărţi puţin 
celebre, nu mai poate fi vorbă decât de un ve- 
ritabil plagiat intenţionat. Asupra acestui punct 
numai! încape discuţie. Căci dacă am admite 
punctul d-sale de vedere, autorul cu pricina n'ar 
aveă decât să ia un număr mai mare de autori 
străini, să compileze din fiecare câte o pagină 
Şi să-şi „creieze“ astfel o operă originală. Şi te 
pomenești că e în stare s'o facă. 

Nu. Fie-că ai reprodus ca ale tale, scene 
sau caractere; fie-că ai mistificat publicul repro- 
ducând, supt eticheta ta, gânduri tipărite de alţii, 
tot plagiat ai săvârşit. 

Vorbind însă despre plagiat, suntem datori 
să ne facem o rezervă. Ar fi trist ca din diferi- 
tele cazuri ivite să tragem consecinţe generale 
şi să fim oare-cum bănuitori faţă de producţia 
noastră literară. Una este plagiatul, care e o în- 
deletnicire vinovată şi trebuie pedepsită, şi alta 
așa numita inspiraţie dintr'un alt autor, sau din 
literatura străină. Ar fi cu totul falş, să cerem 
fie-cărui scriitor o deplină indepeudenţă faţă de 
ceea-ce a fost înaintea lui. Banala comparaţie, 
că fiecare autor este cumva verigă în lanţul în- 
tregei vieţi literare. este cu totul adevărată. Căci 
nimeni nu se poate sustrage de supt puterea in- 
fluenţelor străine. Cultura universală, comuni- 
tatea de gândire şi simţire a scriitorilor din di- 
ferite neamuri, aduc cu sine o legătură de reci- 
procitate. o atracţie continuă şi o vecinică inspi- 
raţie dela unii la alţii. O personalitate iși insu- 
şeşte pe nesimţite şi concretizează gândul vag 
şi nelămurit al altei personalităţi şi astfel naşte 
adeseori o operă bună dintr'un sâmbure, prăsit 
pe pământ străin. Această inspiraţie da, e nece- 
sară şi nu are nimic a face cu plagiatul umilitor.. 

Corespondenţă. 


Jubileul de 25 de ani al primpretorelui din Brad.*) 

Cum a fost și cum ar fi trebuit să fie. 

— Refexii — 

In noianul de rapoarte despre adunările 
noastre „splendide“, cu hotăririle lor „însufleţite“, 
despre petrecerile şi producţiunile noastre „ad- 
mirabil reușite“, despre „acţiunea naţională“ a 
corporaţiunilor noastre de colo și de colo, despre 
„distingerea“ cutărui şi cutărui individ, începem 
şă ne Inchidem ochii la astfel de slăbiciuni de 
ale societăţii noastre, cari — azi în germene 
— mâne işi pot arătă influenţele stricăcioase. 
Pornind din convingerea, că numai prin noi şi 
dela noi putem aşteptă înaintarea şi valoriearea 
noastră, cred că a sosit timpul, să mai alegem 
la neghină, strigându-le celor netrebnici: în lă- 
turi! Căci au trecut vremurile începuturilor, când 
cu ori ce preţ căutam numai să ne formăm pă- 
tura inteligentă, în nădejdea că aceea — odată 
formată şi întărită — nu va fi o pacoste pentru 
neam, ci va sta la postul său. Acum avem, har 
Domnului, advocaţi în prisosinţă, avem mulţi 
medici, profesori, o frumoasă ceată de preoţi şi 
învăţători, apoi mulţi oameni de bancă și alte 
feluri de diplomaţi, — între cei drepţi s'au stre- 
curat însă mulţi nevrednici, așa că în grajdul 
lui Augias e mult de curăţit, .,..... Vieaţa de 
toate zilele ne arată, doară, că prea crește nu- 
mărul celor ce n'au în vedere decât trebușoarele 
lor private, chiar şi atunci, când e vorba de cele 
mai vitale interese ale societăţii, care-i cuprinde; 
că prea-'s mulţi cei cu politica nesinceră a bu- 
nilor noştri compatrioți saşi, cari adecă vreau in- 
truna să li-se sature şi capra, dar să rămână și 
varza. Şi apoi exemplul rău prinde, — dela unul 
se îndeamnă 3—4, dela aceștia alţi 10—20 şi 
aşa mai departe, făcându-ne, mai ales în defa- 
vorul tinerimei care ar trebui să fie alta, o edu- 
caţie socială păgubitoare intereselor noastre. 

Elita americană boicotează pe cutare consul 
al cutărui stat, din simplul motiv, că respectivul, 
în iperzelul său de a-și imbogăţi concetăţenii, 
ar f căutat să căsătorească cavaleri de-ai pa- 
triei sale cu milioanele americane, — îl boico- 
tează ocolindu-l formal, iar consulul, făcut acolo 
absulut imposibil, e silit să vină acasă. Unde s'a 
pomenit la noi un atare boicot? La noi vedem 
bucurându-se de „cea mai distinsă stimă şi con- 
sideraţiune“ indivizi cari n'au altă capacitate 
decât târăirea pe jos şi gudurarea pe lângă cei 
mari, — apoi creaturi ajunse fără muncă la gră- 
mada de aur, grămadă infectă, pentru care i-se 
apucă pulpanele măriei-sale stupidităţii cocoţate 
în vârfu-i, — cât şi persoane, cari wau alt dar 
decât darul declamărilor umflate prin adunări, 
ori pe acela al trândăviei in „dolce far niente“ 
fără să aibă altă putere de impunere decât o 
popularitate vânată ușor cu apucături rafinate 
de vulpoiu și un exterior arătător, — se mai în- 
vârtesc în fine printre noi fel şi fel de transfugi 
şi trădători, cari, mulţumită sucrescenţei: prole- 
tariatului nostru, se înmulţesc ca ciupercile sub 
influența binefăcătoare a indulgenţei societăţii 
noastre. Și tuturor acestora, mare parte „frun- 
taşi“ chiar, nu li-se întâmplă nimica; din contra, 
sunt sprijiniți şi măguliţi de „partizanii“ lingu- 
gitori. | 

$ z e 

In ziua din urmă a lui Octomvrie a. c. 
sa serbat, la iniţiativa pretorului Kardos Árpád, 
jubileul de 25 de ani de slujbă a primpretorului 
din Brad. O sărbare şi asta ca multe altele, în- 
tocmită cu plan, ca să se întărească înlăuntru 
şi să se impună în afară societatea maghiară de 
funcționari din Brad şi jur. „Căci Bradul are să 
devină un oraş care trebue cucerit“, îşi zic com- 
patrioţii. Aşă văd că se caută legătura lui prin 


*) Pentru nota de observaţie justă şi cumpănită pu- 
blicăm aceste reflecţii, Red. 

linie ferată cu Deva nu din motive economice, 
ci curat patriotice (vezi articolii referitori la 
aceasta din „Deva és vidâke“*). In Brad s'a în- 
fiinţat anul trecut o expozitură a inspectoratului 
de școale și s'a pus în fruntea ei un om care 
nu pregetă să meargă călare spre a cercetă şco- 
lile româneşti din ascunzişurile văilor şi mun- 
ților din jurul Bradului, Ne-am puteă îndemnă 
şi dela aceasta. Tot anul trecut s'au deschis în 
Brad două şcoli civile ungurești cu învăţători şi 
învăţătoare conșştii de rolul societăţii maghiare 
între românii de acolo, o şcoală de stat de băeţi 
şi alta privată de fete. Acuma de curând sa 
ținut în Brad adunarea generală a societăţii ar- 
heologice venite din Deva cale de 40 de Km. 
pe trăsuri, numai ca tot în Brad să se poată 
face o frumoasă manifestaţie de vieaţă a ma- 
ghiarilor. Acestea toate au fost şi sunt sprijinite 
in diferite forme şi de cărturarii români. Dar să 
ne întoarcem la obiect. Pentru publicul nostru 
mare numele primpretorului jubilant nu-i de cea 
mai mare importanţă; doar să vă spun că e şi 
acela un nume unguresc ca toate numele, cari 
fac administraţia printre Români. E doar şi săr- 
bătoritul nostru un „ochiu“ de-al puternicilor 
zilei, un „ochiu“ pus după apunerea vremurilor 
de fericită amintire ale lui Hodoş, Frâncu, Pipoş 
din vechiul Zărand întradevăr „falnic* „ut vi- 
deant consules...... * fiind doar cunoscut vanda- 
lismul valahilor lui lancu.... dacă nu din prac- 
tică, apoi măcar din redacţiile „maghiare“ ale „po- 
porcului ales“, care ştie să îmbete cu apă rece 
pe adevărații Maghiari oneşti şi uşor crezători, 
în vreme ce perciunaţii pescuiesc în tulbure. 

Altcum nu ne putem explică măsura luată 
de domnul fibirău din chestiune, măsură prin 
care mai anţărţ ne-a onorat comuna cu două 
compănii ajustate ca în vreme de răsboiu, ca să 
„îinnăbuşe revoluţia valahă“, revoluţie inventată 
şi aţâțată tendentios de jurnalele, pe cari le ce- 
teşte şi domnul primpretor Krasznay şi sfătuitorii 
d-sale. Intr'adevăr, nici că se putea da o palmă 
mai ştraşnică bunului simt al Românilor, cu cari 
„fibirăul s'a năzuit să trăiască totdeauna in pace‘, 
zice aceeaş gazetuţă locală „Zaránd“, care acum 
vre-o 4 săptămâni cereà pe faţă. probabil din 
peana d-lui inspector de şcoale Benkö András, 
ca „să nu lase totul în cârca statului, ci să ma- 
ghiarizeze şi societatea“, pentru alcătuirea sta- 
tului naţional maghiar. „Pace, pace“, dar vedeţi 
mă rog, o „pace“ între baionete aduse în vremea 
celei mai desăvârşite — păci. 
nu-i aşă? Domnul fisolgăbirău ştiă doar bine, că 
deodată cu „tragerea în ţeapă“ a consângenilor 
d-sale tovărășia maghiaro-iudeo-românească jucă 
cu ţigara în gură „ferbli“ în casina din Brad 
şi totuşi ne-a ţinut pe cap miliția vre-o trei săp- 
tămâni şi n'a dat în publicitate nici o desmin- 
tire a infamei minciuni. Dar a trecut şi paharul 
acela dela noi, iar pressa maghiară n'a fost în- 
hăţată de procurorii statului şi di Krasznay n'a 
fost tras la răspundere.... 

Şi acuma, dacă ne-am pornit, haid’ să mai 
scormonim niţel prin activitatea mai proaspătă 
a celor 25 de ani. Nu ne prinde rău, căci pare-că 
ne cam face a uită. 

Adevărat, domnul Krasznay nu se ţine de 
specia primpretorilor cu cunoscutele „merite 
patriotice“ câștigate prin descoperirea cutărui 
„agitator“, dar se aşteptă dela dânsul mai multă 
energie faţă de curentele, cari căutau şi caută 
să turbure adevărata pace dintre cetăţenii „de 
diferite limbi“ ai cercului d-sale. Unde s'a mai 
văzut o batjocură ca tragi-comedia cu miliția? 
Doar singur cazul acela ar fi de ajuns, ca dela 
„nădrăgarii valahi din Brad, cari se poartă ca şi 
când ei ar fi stăpânii....* (v. o coresp. a lui 
Kiss Bela din „Bud. Hiri.“ anul trecut) să nu se 
fi așteptat iubilarea. Și să mai zicem. 

Până în anul trecut dl Krasznay a avut ca 
sfetnic de al său pe pretorul Candrea, român 











Cam tragicomic, | 

vrednic și slujbaş harnic, care — natural — 
puteă înţelege păsurile sătenilor, cari aveau de: 
a face cu administraţia. Ei bine, domnul Candrea 
a fost „pus în siguranță“, „avansat“ fiind 
asesor la sedria orfanală din Deva. In schimb 
s'au adus pe lângă dl primpretor cu un pătrar 
de veac la spate doi pretori, cari nu știu romă 
nește și cred că nici nu se prea rup cu învă- 
tarea limbei române. Ori și cum, dacă un admi- 
nistrator nu pricepe graiul cetăţenilor, pentru a 
căror propășşire trebue să lucre, nu va puteă 
face ispravă, neputând pătrunde în felul de gân- 
dire şi simţire al acelora. Şi fie „raţiunile de: 
stai naţional“ ori cât de „înalte“, suntem în 
drept totuş să aşteptăm, ca tocmai în interesul 
bine priceput al statului oficianții să fie pentru 
popor, nu întors. 

Acelaș proces, să-i zicem „de curăţire“, ni 
se pare că-l vedem şi în alte puncte de ale cer- 
cului pretorial Brad. Un vice-notar român rămas 
incă membru prin corporaţiuni legale de cul- 
tură română, e destituit din motiv că, aducându-și 
in zi de târg fiica la Brad, aceasta a fost im- 
brăcată în costum şi, prin urmare, încinsă cu 
un brâu naţional, național însă nu din tendințe 
de iredentism, ci din tradiţie poporală romà- 
nească. DI Bedea — căci de dânsul e vorba — 
n'a voit să demonstreze cu brâul acela, îl știm 
doar cât raţionează şi ce fire blândă e, ci-l va 
fi lăsat ştiindu-l ca o parte întregitoare a cose 
tumului, Scene de urmărirea tricolorului de cătră 
jandarmi vedem altminteri atât de des in piața 
Bradului, se înţelege la ordinul oficiului pretorial 
şi al celor de mai sus. La confiscare li se spune 
cu solemnitate ţărancelor noastre, că „acelea-s 
colorile României“, fără ca ele să fi avut habar 
de așa ceva. Pentru aceleaşi colori a fost scoasă 
de jandarmi şi dusă in curtea dela pretură mai 
anii trecuţi o cruce ridicată de creştini cucernici 
şi sfinţită pe teritorul „Crişanei“, tot în vremea 
şi cu iscălitura d-lui Krasznay. lar acuma, de 
curând, am înţeles, că doar tot oficiul condus 
sub numele d-sale ar fi cerut dela oficiul pro- 
topresbiteral din loc, ca actele ce le dă acesta 
şi sunt de lipsă la pretură să se scrie ungureşte, 
Nu ştiu intrucât se conformează sau nu dl pro- 
topresbiter V. Damian, dar dacă-i aşă, apoie 
prea îndrăsneaţă cererea din anul iubilar..... 

lată dară un mănunchiu de fapte vrednice 
de iubilat de cătră zeloşii noștri concetăţeni mae 
ghiari, fapte, pe cari Românii dela banchet — 
dintre 240 de persoane vre-o 30 de inşi: medici, 
advocati, profesori, preoţi, învăţători ete. — şi-au: 
uitat să le spună conmesenilor jidano-maghiari. 
Dar nu-i mirare, durerile trecute scad in prezent 
cu atât mai vârtos intre pahare. .....Şi apoi 
nici n'a fost dispoziţie favorabilă pentru atari 
secături, după cântarea „himnusz*-ului, care, 
fireşte, nu lipsește dela nici o manifestaţie so- 
cială ungurească, cât şi după toastul cutărui ad- 
vocat cu clientelă românească, care se plânge, 
că fată de aşteptările guvernelor cât de grea li-e 
chemarea Ungurilor puşi aci, „printre naţiona= 
Au avut tot dreptul să facă aşă, 
iar ai noştri, dintre ei, datorinţa să facă întocmai 
ca ei, dacă au ţinut să fie consideraţi de oameni 
cu creștere bună. 

De încheiere o întrebare fraţilor cu musca 
pe — joben: în vreme ce dl Krasznay a exo- 
perat pentru şcoalele civile maghiare din Brad 
subvenţiuni de mii de coroane dela societatea 
băişagurilor de aur ajunsă în bunăstare prin 
munca braţelor româneşti, exoperat-a oare vre-un 
amărit de filer pentru gimnaziul românesc, care 
încă va fi având vre-un titlu de existenţă, chiar 
şi din punctul de vedere al administraţiei ma- 
ghiare din partea locului? 

sk 

Incă ceva, ca cronica să fie complectă. În 
seara zilei de 30 Oct. s'a aranjat în onoarea 
celui iubilant un frumos conduct cu torţe, la care 

; societatea băilor de aur a alăturat băieşi români 
| cu ştearţurile. Orator festiv: dl Dr. Kugel, ad- 
; vocat evreu şi mare matador al limbei şi cul- 
i turei maghiare. Tot atunci producție teatrală de 

diletanți, cercetată de o mulţime de Maghiari, 
vechi şi noi, apoi Români și Nemţi. Iar ziua 
; următoare vizitele oficiale gi — banchetul cu 
pricină.....,, 


CRONICA EXTERNA. 


i Anexarea Bosniei şi Herțegovinei. In zilele 
i din urmă pressa rusească şi cea engleză a în- 
| ceput să se ocupe din nou cu chestia anexării 
Bosnia-Herţegovinei din partea monarhiei noastre, 
aducând acuze grave ministerului nostru de ex- 
terne. In chestia aceasta ziarul „Fremdenbiatt* 
din Viena publică acum următorul comunicat in- 
j spirat: 

„In discuțiunea urmată în ultimul timp în 
ziarele mai ales engleze şi ruse cu privire la eve- 
nimentele cari au precedat aneziunea, s'a produs 
un incident care a făcut acum de curând sen- 
saţie. 

Ziarul „Nowoje Wremja“ prin persoana re- 
J dactorului ei Suvarin s'a adresat direct d-lui Aeh- 
renthal pentru a află dela dânsul adevărul precis 
asupra a ceea ce s'a petrecut înainte de Oc- 
J tomvrie 1908 intre Viena şi Petersburg. Dl Aeh- 
venthal a primit curtenitor demersul extraordinar 
j al ziarului rusesc şi i-a răspuns îndată. 

l Ministrul austroungar, crezându-se legat de 
| oarecare rezervă din cauza poziţiunii sale, a putut 


“să constate că declaraţiunile sale făcute în de- 
' legatiuni asupra schimbului amical de vederi cu 
cabinetul din Petersburg înainte de anexiune au 
„fost confirmate prin toate publicaţiunile făcute 
i până în prezent, precum a putut să semnifice 
Í acest punct ca afară din orice îndoială. 
De altă parte dl Iswolski a relevat din 
Inou că de atunci intotdeauna a accentuat carac- 
terul european al afacerii Bosniei şi Herțegovinei, 
| precum şi Sangiacului, în tratativele cari av pre- 
cedat anexarea. Pe cât ştim această împrejurare 
nu a fost nici odată contestată de cătră Austro- 
Ungaria. In adevăr, urmând acestui gând a avut 
1 doc sancţiunea formală a anexiunii din partea 
puterilor europene. Insă acest caracter european 
al cestiunii nu exclude faptul că cabinetul ru- 
' sesc — precum a declarat expres dl Iswolski în 
; discursul său din Dumă — n'a mai avut mână 
„liberă faţă de monarchie în ce priveşte obliga- 
„4iunile anterioare, lucru de care di Iswolski a 
ținut socoteală. De altfel cestiunea negocierilor 
cari au precedat anexarea nu posedă pentru 
Austro-Ungaria nici o importanţă politică ci numai 
istorică. Prin urmare nu avem nici un interes a 
urmă cu discuţiunea. Cât despre cestiunea ri- 
| dicată de presă in Rusia cu privire la publicarea 
: documentelor secrete relative la Bosnia socotim 
că aceasta trebue să o decidă cabinetele din 
Viena şi Petersburg“. 











Joiana. 


Când a deschis ochii intâi eră intro iesle 
d cu pae şi un ger de crăpau lemnele. A luat-o 
stăpânu:său cu braţul și a dus-o în tindă, apoi 
a dus-o şi pe mă-sa. S'a năpustit, aproape să 
dea ușa jos, şi a lins-o, a lins-o până a făcut-o 
albă!.. A supt Joiana toată iarna, dar nu-i lăsă 
$ decât o ţâţă, că pe celelalte le mulgeau pentru 
4 copii. Când a dat în primăvară, a luat pe mă-sa 
ş de curm, iar ea se ţineă pe urmă, și s'au dus 
departe, niciodată nu fusese Joiana atâta cale. 
Acolo eră lume multă, ea s'a speriat, iar când 
a băgat de seamă mă-sa, nu mai eră lângă ea. 
Tot drumul până acasă a mugit, dar pe mă-sa 
n'a mai văzut-ol... 
Joiana a crescut apoi mai mult în casă cu 
copiii. Mâncă cu ei, se jucă cu ei, o înhămau 

















„TARA NOASTRA“ 


la un cărucior şi ea îl trăgeă toată curtea. Dacă 
găsea pe prispă copiii cu codrul în mână, ea 
întindea încet botuţul mie şi alb şi aţi! le luă 
mămăliga și apoi îi lingeă până îi impăcă. Când 
n'aveau chef de joc copiii, Joiana se legă de 
câini, ori goniă găinile până le suiă pe toate în 
vârful salcâmului. lar pisica li dă o labă peste 
bot și săreă pe tropuzan, de unde se strâmbă 
la ea şi îi făceă pe necaz... 

larna Joiana dormea în tindă. Cât steteau 
stăpânii la vatră de vorbă, ea nu le dă pace, îi 
tot morfolea pe la spate. Ba îi luă căciula cu 
dintii din cap lui Miricel, ori desbumbă de ciumber 
pe lelea Mira; şi dacă vedea că n'o bagă în 
seamă, întindeă gâtul incet peste umăr şi lip! 
cu limba pe la nas, lar când scoteau dovleacul 
din cuptor, Joiana lungeă botul pe furiș şi clanț! 
da; numai decât il lăsă jos şi începeă să sufle 
din nări, — se frigeă şi atunci se duceă să se 
culce.. 

Cum s'a desprimăvărat şi au ieşit stăpânii 
la câmp, Joiana nu mai rămâneă de car. Stă 
cât colo şi ciupeă troscot, cu must, iar când 
vedea că s'a depărtat căruţa şi auziă glasul: 
„nea, nea... Joiana!* o rupeă la fugă şi nu se 
opreă până nu ieșşeă înaintea boilor. Câteodată 
o închideau acasă şi toată ziulica stă tristă la 
umbra salcâmului, lungită jos, cu botul pe pă- 
mânt. De câteori auziă câte un muget, se sculà 
în sus, ciuleă urechile şi se uită lung printre 
crăpăturile gardului, ascultă pânăce se pierdeă 
mugetul, apoi iar se culcă... 

Joiana s'a făcut mare. Are doi viței, pe 
Mărţan şi pe Plăvan. Viteii s'au făcut și ei jun- 
cani, i-a pus la jug. Când pleacă cu carul, mă-sa 
se ţine de ei şi unde e dealul mai mare ea se 
pune în rând cu juncanii, se uită când la unul 
când la altul și parcă ar vrea să tragă şi ea să 
nu le fie prea greu. Joiana e tot blândă, cum a 
crescut. Când vine seara dela pășune, trage drept 
în casă şi cu botul prin toate căldările. Şi până 
nu-i dă niţel mălai să lingă, ori nu o minte cu 
o frântură de porumb, n'o scoate afară. 

Intro zi s'a bolnăvit Miricel și a căzut la 
pat. Dimineaţa se aud ţipete şi strigăte pe nume, 
— Joiana păştiă în grădină, — îşi ridică botul 
în sus şi ascultă, apoi a rupt-o la fugă şi s'a 
oprit tocmai în tindă. De-abiă au dus-o de au 
legat-o. Când au plecat cu mortul, Joiana s'a 
uitat mult după el, a tras de ştreang și a mugit 
lung! A doua zi a venit iarăş pe prispă, a intrat 
înăuntru, a mirosit toate oalele, dar nu i-a mai 
dat nimeni nici o bobircă. A ieşit cu botul în jos 
şi s'a dus în coșare... 

N'a trecut, mult o săptămână, și flăcăii lui 
Miricei au legat-o de căruţă şi au pornit la târg. 
Biata văduvă a plâns când a urnit cu Joiana,. 
A mângăiat-o între coarne şi i-a netezit scarla- 
onţii pe frunte, iar vaca a lins-o pe obraz... Tot 
drumul s'a uitat îndărăt. In târg erau vite multe. 
Joiana a stat toată ziua culeată şi tristă! Dar 
nu-i dă pace. Din când în când venea câte unul 
şi o atingeă cu sfârcul biciului, iar stăpânii o 
plimbau de colo-colo. 

Când s'a înserat a dus-o altul de funie și 
juncanii au plecat cu căruţa acasă. Au mugit și 
ei, a mugit şi Joiana până nu s'au mai văzut.. 

A înoptat într'un dam singură, n'aveă nici 
pe Mărţan lângă ea ca să-şi intindă botul cald 
pe spinare-i, nici pe Plâvan s'o pieptene cu 
limba pe grebeni. Toată noaptea a tresărit, iar 
când se revărsau zorile a trezit-o şi a înjugat-o 
la plug. Aveă un tovarăş slab, cu şira spinărei 
lungă şi deșirată şi cu coastele eşite afară, Pâ- 
râiă telina uscată, trosneau buturugile, cât fe- 
deleşu, în ferul ascuţit al plugului şi Joiana 
trăgea din greu. Se opinteă şi tovarăşul, dar pu- 
terile nu-l ajutau, se poticneă şi cădea în genunchi 
pe brazdă. Degeaba dupuiau oticile în şoldurile 
uscate că anevoe se ridică... Când i-au dejugat 
de nămezi, tovarășul s'a dus cât colo şi s'a culcat, 

ochii îi lăcrămau, iar-pe nări îi picură apă. Jo- 
iana s'a luat după el incet și n'a mâncat nici 
ea nimic. Când a venit stăpânul le-a a sărit în 
sus, tovarășul însă nu s'a mişcat. I-a trântit un 
picior în burtă, tot nu! Apoi a scos resteul dela 
jug și i-a cărat până l-a lăsat de urit. Boul a 
întins botul pe pământ şi a răsuflat odată lung... 
atâta doar... Joiana a fugit cât colo şi tremură 
carnea pe ea... 

Vre-o două săptămâni a tras alături cu un 
bivol şi nu se potriveă deloc; într'o zi a izbit-o 
stăpânul cu furca în spate şi i-a frânt piciorul 
drept. O junghiă la os şi îi tremură tot trupul, 
dar cine o lăsă în pace, trebuiă să tragă în jug... 

După vre-o lună vine stăpânu-său dela târg 
cu un juncan dindărăt. Joiana se uită lung şi 
mugeşte. Erà Mărţan, voinic şi trumos, şi mergea 


cu pasul măsurat. Juncanul saltă capul şi des- 


chide ochii mari şi limpezi, aproape nu-şi mai 
cunoșteă mama. Prea eră slabă şi tristă. Se pri- 
vesc amândoi şi se uită mult unul la altul; Jo- 
iana îl întreabă şi de Plăvan, apoi îşi pleacă 
capul în jos mai tristă, iar Mărţan o linge pe 
frunte... 

Au tras amândoi la jug o iarnă întreagă. 
Când urcă căruța la deal, ori inţepeneă în vre-un 
şanţ, juncanul se punea în genunchi şi nu se 
lăsă până nu luă din loc; se îngropă jugul în 
ceafa groasă și Mărţan ducea totul, numai să 
se poată ţineă și mă-sa, că deabia-şi târă 
piciorul beteag... Dar cum rămâneă de un cot 
în urmă se pomeneă cu ciomagul pae! în spi- 
nare. Joiana se potieneă, strănută pe bot şi îi 
curgeau lacrimile. Juncanul se înfigeă şi mai 
mult în jug. 

Intr'o zi cără stăpânul piatră din vadul 
gârlei. Erà inspre primăvară şi se desfundaseră 
toate drumurile. Când eră soarele de două sulițe 
pe cer dusese două căruţe şi până la nimiezi a 
mai dus încă de două ori atâta. Înspre seară 
încărcase carul şi mai şi; pusese incă două 
scânduri pe alături cu loitra. De se brodiă o piatră 
peste olaltă, apoi se făcea zob. Mărţan muiase 
vâna şi el, suflă greu. Joiana deabiă târă picioa- 
rele, scosese limba de un cot. Da să se oprească, 
dar n'o lăsă dela spate. Târâş, grăpiş au dus 
carul până sub coastă. Aci stăpânul a vrut s'o 
tae deadreptul peste mirişte ca să scurteze 
drumul. Şina de pe obadă crestează pământul 
moale și roata se afundă din ce în ce. N'a mers 
cât dai cu sburătura şi roata dinspre cea intră 
întrun muşuroi de furnici până in căpăţână. 
Bate stăpânul, trag vitele, dar degeaba. Se pune 
Mărţan in genunchi, trage şi Joiana cât poate, 
curg ciomegile în spinare, însă căruţa nu se 
clinteşte. A împins la roată şi stăpânul cu umărul, 
dar tot nu s'a urnit. Apoi a luat casmaua din 
car şi dă odată în spinarea uneia, odată în a 
celeilalte. I se indoae gira spinării Joianei, tre- 
mură carnea pe ea şi strănută pe nări. Mărţan 
se mai opinteşte odată, se lasă în genunchi iarăş 
şi cârneşte spre dreapta. 'Trosneşte inima că- 
ruţei şi proţapul se frânge dela jumătate... 

Stăpânul turbează şi mai mult. Dă cu amân- 
două mânile în grămadă, dă, dă, dă!... Casmaua 
se răsuceşte în mână și intră tăişul până în 
muche între coastele vacei. Joiana cade în ge- 
nunchi şi mugește cât poate. Ochii blânzi şi 
umezi se deschid mari, apoi îi închide încet şi 
lungește gâtul pe pământ, iar Mărţan li linge 
sângele de pe ranăl... 1. Chiru-Nanoo. 


Economie. 





Maşina „Tornado“. 

Aducem la cunoştinţa economilor noştri, 
că punem la dispoziţia obştei maşina „Tornado“ 
pentru sfârticatul eocenilor (tulugilor, pâșilor, 
paelor) de cucuruz, care e uşor de transportat 
având numai 160 kg. greutate, şi uşor de manuat 

şi pe deasupra se poate folosi şi la tăiatul altor 
nutreţuri. 

Maşina se poate luă în primire oricând dela 
şcoala economică consistoriulă (Woaiseng. 9), Cei, 
cari o folosesc, sunt îndatoraţi a o duce şi a o 
returnă în stare bună pe cheltuiala lor. 

Apelăm la cărturarii noștri (preoţi, invăţă- 
tori, notari, primari, etc.) să atragă atenţia eco- 
nomilor din comune asupra acestei maşine. 

Sibiiu, 7 Noemvrie n. 1909. 


Comitetul central al „Reuniunii române de 
agricultură din comitatul Sibiiului€. 


Pant. Lucuţa, 
prezid. 


Vic. Tordăş'anu, 
secretar. 


STIRI. 
9 

Sfinţire de biserică. Frumoasa şi una din 
cele mai mari biserici din arhidieceză, anume 
biserica din Cioara, unde în vechime am avut 
şi mânăstire, va fi sfinţită Duminecă, în ziua 
ss. Arhangeli, de părintele protosincel Dr. E. 
Miron Cristea ca incredinţat din partea I. P. S. 
Sale arhiepiscopului Joan. 

o 

Accidentul lui Kossuth. Din Viena se anunţă 
că Luni, pe când Kossuth şi Szterenyi se du- 
ceau cu trăsura la hotelul „Sacher* s'a întâm- 
plat un acident, care lesne ar fi putut aveă urmări 
mai grave. Trăsura ministrului ungar s'a lovit 
cu o trăsură de piaţă, care veneă din altă stradă. 
Osia trăsurei de piaţa a intrat in cupeul lui Kos- 
suth, şi lea lovit pe Szterenyi în piept. Vizitiul 
lor a avut atâta prezenţă de spirit ca să evite 
o catastrofă, 

o 

Atentat întrun teatru. Intrun teatru din 
Bruxelles pe când se jucă o piesă în matineu, 
două focuri de revolver au produs o panică 
mare între spectatori. 

O doamnă foarte elegant imbrăcată s'a dus 
în bufet şi a cerut dela domnişoara care serveă, 
o cutie cu bomboane. In momentul când aceasta 
se aplecă să scoată cutia, doamna elegant 
îmbrăcată a tras asupra ei două focuri de re- 
volver, dintre cari unul i-a perforat inima, omo- 
rând-o pe loc. 

S'a constatat că femeia este isterică, și 
imediat după comiterea crimei a inceput să 
plângă. Fiind dusă la poliţie, a declarat că este 
soţia unui inginer, şi a ucis pe domnişoara din 
bufet pentru că a avut relaţiuni amoroase cu 
bărbatul ei, din care cauză acesta a neglijat-o. 


o 


Gravă ciocnire de vapoare. Din Paris se 
telegrafiază că un vapor de pasageri al societăţii 
„Mess: gerie Maritime“ s'a ciocnit la Singapore 
cu un vapor englez. Au pierit 93 de persoane 
de pe vaporul francez. Vaporul s'a scufundat în 
două minute, atât de repede a pătruns apă în el. 

Printre victime să află şi baronul Benitzky 
cu soţia lui. 

(=) 

Un nou proces panslavist în perspectivă. 
Din Viena se anunţă că în curând va începe să 
se instruiască un nou proces de înaltă trădare, 
în genul celui dela Agram, pentru propagandă 
în contra alipirei Bosniei şi Herțegovinei de 
Austria. 

Procesul acesta, în care sunt implicaţi şi 
trei deputaţi, se.va judecă în sesiune extraordi- 
nară a Curţii cu juraţi. Vor azistă la proces şi 
ziarişti străini. 

In legătură cu acest nou proces, credem 
interesant să amintim că procesul de înaltă tră- 
dare intentat de guvern în contra panslaviştilor 
sârbi din Croaţia a costat 342:000 de coroane. 
Cheltuelile făcute cu stenografi se urcă la 60,000 
de coroane. 


o 


Ciclon groaznic în America. Zilele aceste 
s'a deslănțuit asupra Americei şi a insulelor ei 
un ciclon uriaş care a pustiit ţinuturi întregi 
secerând nenumărate vieţi de om. Ziarul „New- 
York Herald“ comunică că a primit din Port- 
auprince ştirea că Haiti şi Republica Dominicană 
au fost pustiite de mari furtuni şi de înecuri. In 
Haiti a fost şi un însemnat cutremur de pământ. 
Port de paix, Gouaives, Capul Haitian și alte 
oraşe au fost aproape cu desăvârşire distruse. 
Până acum s'au găsit 18 cadavre la Port de paix, 

„PARA NOASTRA“ 


este însă temere că numărul morţilor este cu 
mult mai mare. Mulţi morţi se află sub dărâmă- 
turile caselor surpate. 


O depeşe fără fir, transmisă din Kingston 
de cătră vaporul „Prinz August Wilhelm“ care 
a sosit la New-York, comunică că în urma ura- 
ganului care a bântuit sau inomolit două va- 
poare. De Vineri cad la Kingston ploi torențiale 
pricinuind mari înecuri. Comunicaţiunea pe calea 
ferată şi cu tramwayele a fost suspendată. Nu- 
meroase persoane sau inecat. ` 

Radiotelegramele trimise de vaporul ham- 
burgez „Prinz August Wilhelm“ din Guantanamo 
asupra catastrofei din Jamaica spun că ploile 
continuă dela 5 Noemvrie. Pagubele sunt de 5 
miloane de dolari. Mai ales plantaţiunile de bea- 
nane au suferit groaznic. 

In urma ruperei cablurilor submarine între 
America și Jamaica, în fine s'a putut restabili 
comunicaţiunea pe cale de telegrafe fără fir. 
Răspunsul nenorociţilor de locuitori a fost că de 
câteva zile au avut a suferi în continu o ploae 
diluviană însoţită de uragane ne mai pomenite. 
Liniile ferate sunt distruse. Vasele, chiar cele de 
războiu, au suferit mari pagube. Sunt nenumă- 
rate victime. 

O 


Paulhan trei ore în aer. Pentru premiul de 
250.000 fr. pus de ziarul „Daily Mail“ aviatorul 
Paulhan a sburat zilele acestea trei ore pe 
câmpul dela Brookland (Anglia). Cei 155 km. pe 
cari Paulham i-a făcut în trei ore, este jumătate 
distanţă dintre Londra şi Manchester, distanţă in 
decursul căreia se va admite o coborâre. Paulhan 
ar fi putut să facă pe câmpul dela Brookland 
mai mult decât 155 km. dacă nu s'ar fi isprăvit 
cele 15 galoane de gazolină cât aveă la dânsul. 


El s'a ridicat cu biplanul său ziua la orele 
12 şi a dispărut indată, la inăiţime de 50 metri, 
intre norii deşi de unde abeă îl vedeau din când 
în când pe câte o clipă. Când a făcut a 19-cea 
toură, publicul a isbucnit în ovaţiuni entuziaste. 
Pentru_că prin aceasta Paulham l-a întrecut pe 
Farman. La kilometrul 144 entuziasmul publi- 
cului devenise adevărat deiir pentrucă dacă 
Paulham se mai poate menţine în aer să mai 
facă 36 km. atunci învinge și pe cel mai mare 
record pe care îl făcuse Farman la Rheims. 

După 155 km. isa isprăvit insă gazolina 
și astfel a trebuit să se coboare. Erà palid, tre- 
murà de frig și de foame, zâmbei cu faţa con- 
tractată şi primeă felicitările mulţimei. 


— Dacă aveam gazolină mai multă, eră 
să fiu cel dintâi. 

Lorzii Roberts și Derby îi strângeau mâna 
cu căldură şi unul dintre e1 zise: 

-— Aşvrea să te văd odată la înălțime mare. 

— Indată, mylord. 

Işi umplù maşina cu gazolină, puse să i-o 
ungă cu uleiu şi în linie serpentină se urcă la o 
înălţime de 1830 m. 


Săvârşi atunci un fapt care făcu pe toţi 
să încremenească, Stinse gazolina şi opri astfel 
motorul să funcţioneze. "Maşina incepu atunci 
să se coboare egal şi fără nici un incident 100 
metri, par'că ar fi fost o umbrelă. Aviatorul aprinse 
atunci gazolina, motorul începu. să funcționeze 
şi cu mişcări elegante Paulhan cobori drept 
lângă lordul Roberts. 


Entuziasmul publicului nu se poate descrie. 


O 

0 scrisoare ne trimite dl D. Moldovan, pro- 
topop în Sighişoara, în care cată să ne lămu- 
rească rostul imnului maghiar la conferenţa in- 
văţătorilor din tractul d-sale. Dl protopop spune 
că dânsul a primit dela autoritatea scolastică su- 
perioară programul cu pricina. Nu ştim ce e ade- 
vărat aici, dar cert este că dl protopop în ca- 
litate de şef tractual ar fi putut schimbă acest 
program. Restul scrisorii dlui protopop sunt vorbe 
fără nici un înteles cari în nici un caz nu sar 
puteă împrieteni cu tiparul. D-sa ne mai spune 
că şi-a dat dimisia din postul de director al des- 
părţământului Sighişoara, lucru, pentru care îl 
rugăm să primească felicitările noastre. lată 
sfârşitul acestei scrisori: „In fine că de prezent 
nu sunt membru (la Asociaţiune) şi din ce motiv, 
şi ce voiu face în viitor, e treaba mea şi nu pri- 
veşte deloc pe „Tara Noastră“. E admirabilă 
— nu-i aşa — judecata acestui vrednic părtaş 
al clerului nostru? 

„CASSA DE PASTRARE“ (REUNIUNE) IN SĂLIȘTE. | 
PROSPECT. | 


Adunarea generală extraordinară ți- ' 
nută la 21 Septemvrie a. c. a decis ui 
carea capitalului social prin sporirea. 
părţilor de fondare, dând posibilitatea și 
altor persoane fizice sau juridice, de a 
intră între marginile statutelor în şirul 
membrilor şi de a-și acuiră părţi de ton-: 
dare de ale reuniunei noastre cu preţul! 
nominal de Cor. 200*— şi Cor. 100—: 
cuota proporţională la fondurile de re-; 
zervă. E. 

Terminul de optare se fixează până. 
la 31 Decemvrie a. c., avânda se plăti 
până la acel termin Cor. 100:— adecă: 
cuota la fondurile de rezervă. i 

Preţul părților de fondare se vaj 
solvi în senzul $. 6 din statut în 5 rateă 
trilunare egale, şi anume: 


15 Ianuarie 1910 Ș 






















prima rată până la. 


a doua , s s 15 Aprilie 1910 
a treia , E 15 Iulie 1910 3 
a patra , i pe că 15 Octomvrie 1910: 


a cincia , pu. . 15 Decemvrie 19104 

Se pot plăti însă și mai multe ratei 
deodată. 3 

Părțile de fondare se vor extradă 
la nume și vor fi provăzute cu cuponi 
la purtător şi cu un talon şi se vor eli-l 
berà numai dupăce sa vărsat întregi 
prețul acelora; până atunci ratele sol 
vite se cuitează în titluri provizorii, 4 

Pentru ratele plătite institutul re- 3 
bonifică 5%, iar pentru ratele neplătite 4 
la terminile fixate socotește 5%, inte- 7 
rese de întârziere. 4 

Membrilor cari n'au vărsat la timpi 
vre-o rată li se adresează câte o pro- 
vocare cu termin de 30 zile şi dacă nici 
pănă la expirarea aecstui termin nu vori 
vărsă ratele recerute, sumele plătite vor 
intră în fondurile de rezervă, iar titlu 


numeri se vor exmite alte titluri de părţi! 
de fondare. Anularea se publică în ziarele 
designate pentru publicările institutului. ` 

Cu incepere din 1 Ianuarie 1911 
părțile de fondare noui vor intră în toate 
drepturile și se vor bucură de toate ta-4 
vorurile părţilor vechi. 

Rentabilitatea părţilor de fondare de 
asemenea este asigurată, avându-se în. 
vedere avântul, ce l-a luat reuniunea în ; 
decursul celor 25 ani de existenţă. 

Solvirile se pot face și prin Cassa 
de păstrare postală. 

Din ședința direcțiunei „Cassei de; 
păstrare“ (Reuniune) în Săliște, ţinută 
la 23 Octomvrie 1909. 

Direcţiunea. 








E iii 





PAi. 


Aduc la cunoștința onor. public, că am în- 
chiriat restaurantul „Grand-Bierhalle: 
în palatul consistorial, unde sub numirea 


[rand Restaurani Brote 


voiu servi 
mâncări bine pregătite, bere de Steinbruch 
și vinuri alese. 

















Primesc abonamente la masă pentru 
amiazi şi seară. 
Cu toată stima 
Liviu Brote. 

